২০১৯ খাশ-জাহেদান আত্মঘাতী বোমা হামলা

২০১৯ সালের ১৩ ফেব্রুয়ারী ইরানের সিস্তান ও বালুচেস্তান প্রদেশের **খাশ-জাহেদান সড়কে একটি আত্মঘাতী বোমা হামলা**য় অন্তত ২৭ জন বিপ্লবী রক্ষীবাহিনীর সদস্য নিহত এবং আরও ১৩ জন আহত হন। এটি ছিল বছরের পর বছর ধরে ইরানে হওয়া অন্যতম মারাত্মক সন্ত্রাসী হামলা। সালাফি জিহাদি জঙ্গি সংগঠন জৈশ আল-আদল ("ন্যায়ের সেনাবাহিনী") এই বোমা হামলা চালানোর কথা জানিয়েছে।

## বোমা হামলা
বোমা হামলাকারী পাকিস্তান সীমান্তের কাছে সিস্তান ও বালুচেস্তান প্রদেশের খাশ-জাহেদান সড়কে (সড়ক ৯৫) সামরিক কর্মীদের বহনকারী একটি বাসকে লক্ষ্য করে হামলা চালায়। এই এলাকাটি জঙ্গি বিচ্ছিন্নতাবাদী গোষ্ঠী এবং মাদক চোরাকারবারিদের আশ্রয়স্থল। হামলাকারী বাসের পাশে বিস্ফোরক ভর্তি একটি গাড়ির বিস্ফোরণ ঘটায়, যাতে ২৭ জন বিপ্লবী রক্ষীবাহিনীর সদস্য নিহত এবং ১৩ জন আহত হন। সৈন্যরা বাসে করে সীমান্ত মিশন শেষ করে তাদের শহরে ফিরছিলেন।

জৈশ আল-আদল, একটি বিচ্ছিন্নতাবাদী জঙ্গি গোষ্ঠী এবং দক্ষিণ-পূর্ব ইরানে সাম্প্রতিক কিছু সন্ত্রাসবাদী কর্মকাণ্ডের সাথে জড়িত, এই হামলার দায় স্বীকার করেছে। ২০১৮ সালের অক্টোবরে, ১১ জন ইরানি সীমান্ত রক্ষীকে এই গোষ্ঠীটি অপহরণ করেছিল, যাদের মধ্যে পরে মাত্র পাঁচজনকে মুক্তি দেওয়া হয়েছিল।

ইরানের সিনিয়র বিপ্লবী রক্ষীবাহিনীর কমান্ডার দাবি করেছেন যে আত্মঘাতী হামলাকারী একজন পাকিস্তানি নাগরিক ছিল এবং এই হামলার পরিকল্পনা করা জঙ্গি সেলের আরেকজন সদস্যও পাকিস্তানি ছিল। অধিকন্তু, তিনি দাবি করেন যে জঙ্গি সেলের অন্য তিন সদস্য ছিল সিস্তান ও বালুচেস্তান থেকে আসা ইরানি নাগরিক। ওই তিন ইরানি নাগরিকের মধ্যে দুজনকে গ্রেপ্তার করা হয়েছে।

## প্রতিক্রিয়া
ইরানের সর্বোচ্চ নেতা আলী খামেনেয়ী ঘোষণা করেছেন যে *"এটি সুনিশ্চিত যে এই অপরাধের পরিকল্পনাকারীরা অঞ্চলের ভেতরে ও বাইরের কিছু দেশের গোয়েন্দা সংস্থাগুলোর সাথে যুক্ত।"* ইরানের রাষ্ট্রপতি হাসান রুহানি দাবি করেছেন যে ইরানি বিপ্লবী রক্ষীবাহিনীর বাসে এই হামলার পেছনে আমেরিকা যুক্তরাষ্ট্র রয়েছে। তিনি জৈশ আল-আদলের বিরুদ্ধে প্রতিশোধ নেওয়ার শপথও নেন।

ইরানের পররাষ্ট্রমন্ত্রী মোহাম্মদ জাভাদ জারিফ দেশের অভিজাত বিপ্লবী রক্ষীবাহিনীকে লক্ষ্য করে করা এই আত্মঘাতী বোমা হামলাকে ওয়ারশতে চলমান মার্কিন পৃষ্ঠপোষকতার মধ্যপ্রাচ্য বিষয়ক বৈঠকের সাথে যুক্ত করেছেন। জারিফ বুধবার রাতে টুইট করেছেন: "এটি কি কেবলই কাকতালীয় যে ওয়ারশ সার্কাস শুরু হওয়ার দিনেই ইরান সন্ত্রাসের শিকার হয়েছে? বিশেষ করে যখন একই সন্ত্রাসীদের সহযোগীরা ওয়ারশ সড়ক থেকে উল্লাস করছে এবং টুইটার বট দিয়ে এটি সমর্থন করছে?"

ইরানের উপ-পররাষ্ট্রমন্ত্রী আব্বাস আরাঘচি ভারতের পররাষ্ট্রমন্ত্রী সুষমা স্বরাজের সাথে দেখা করেন এবং ২০১৯ খাশ-জাহেদান আত্মঘাতী বোমা হামলা ও ২০১৯ পুলওয়ামা হামলা উভয়ের কথা উল্লেখ করে তিনি বলেন: *"ইরান ও ভারত গত কয়েক দিনে দুটি জঘন্য সন্ত্রাসী হামলার শিকার হয়েছে যার ফলে ব্যাপক হতাহতের ঘটনা ঘটেছে। আজ ভারতীয় পররাষ্ট্রমন্ত্রী সুষমা স্বরাজের সাথে আমার সাক্ষাতে, যখন তিনি তেহরানে যাত্রাবিরতি করেছিলেন, তখন আমরা অঞ্চলে সন্ত্রাসবাদ মোকাবিলায় ঘনিষ্ঠ সহযোগিতার বিষয়ে সম্মত হয়েছি। অনেক হয়েছে আর নয়!"*

ইরানি মেজর জেনারেল মোহাম্মদ আলি জাফারি অভিযোগ করেছেন যে আমেরিকা যুক্তরাষ্ট্র এবং ইসরায়েল সৌদি আরব ও সংযুক্ত আরব আমিরাতকে এই হামলা চালানোর নির্দেশ দিয়েছে। তিনি তেহরান "প্রতিশোধ নেওয়ার" আগে সশস্ত্র গোষ্ঠী জৈশ আল-আদলের বিরুদ্ধে অভিযান চালাতে পাকিস্তানকে অনুরোধ করেন। পাকিস্তান ইরানকে বোমা হামলার তদন্তে সহযোগিতার প্রস্তাব দেয় এবং হামলার শিকারদের প্রতি সমবেদনা প্রকাশ করে। একটি পাকিস্তানি প্রতিনিধি দলের ইরানে যাওয়ার কথা ছিল।

ইরানের পররাষ্ট্র মন্ত্রণালয়ের মুখপাত্র বাহরাম কাসেমী ঘোষণা করেছেন যে তেহরান এই হামলার প্রতিশোধ নেবে" এবং বলেছে যে ইরান পাকিস্তানের ইরানে সীমান্ত অতিক্রমকারী হামলা বন্ধ করতে অক্ষমতা" সহ্য করবে না। ইরানের সংসদ স্পিকার আলি লারিজানি এই হামলার জন্য পাকিস্তানকে দায়ী করে বলেছেন যে এই হামলা পাকিস্তানের ভেতর থেকে পরিকল্পিত ও পরিচালিত হয়েছে। ইরানের সামরিক কমান্ডার মুহাম্মদ বাঘারি পাকিস্তানকে বলেছেন হয় সন্ত্রাসী গোষ্ঠীগুলোর মোকাবিলা করুন অথবা ইরানি বাহিনীকে প্রবেশের অনুমতি দিন।"

## শোক পালন
হামলার একদিন পর ইরানের ইসফাহানে নিহতদের জন্য শোক পালন করা হয়। নিহতদের মরদেহ ইসফাহানে নিয়ে যাওয়া হয় যেখানে সংবাদ প্রতিনিধি এবং শোকাতুর পরিবারগুলো অপেক্ষা করছিল। শোক অনুষ্ঠানটি ইরানের গণমাধ্যমে ব্যাপকভাবে প্রচারিত হয় এবং ক্ষতিগ্রস্তদের পরিবারের সাক্ষাৎকার ইরানের সামাজিক যোগাযোগ মাধ্যমে ভাইরাল হয়।

## আরও দেখুন
*২০১০ জাহেদান বোমা হামলা
*২০০৯ জাহেদান বোমা হামলা
*২০০৭ জাহেদান বোমা হামলা
*আহভাজ সামরিক কুচকাওয়াজ হামলা
*সিস্তান ও বালুচেস্তান বিদ্রোহ

## তথ্যসূত্র

বিষয়শ্রেণী:ইরানে ২০১৯-এর হত্যাকাণ্ড
বিষয়শ্রেণী:এশিয়ায় বাসে বোমা হামলা
বিষয়শ্রেণী:ইরানে গাড়ি ও ট্রাক বোমা হামলা
বিষয়শ্রেণী:২০১৯-এর ফেব্রুয়ারিতে এশিয়ায় অপরাধ
বিষয়শ্রেণী:সিস্তান ও বালুচেস্তান প্রদেশে ২০১০-এর দশক
বিষয়শ্রেণী:এশিয়ায় ইসলামি সন্ত্রাসবাদ
বিষয়শ্রেণী:২০১৯ সালে ইসলামি সন্ত্রাসী ঘটনা
বিষয়শ্রেণী:জুনদাল্লাহ (ইরান)
বিষয়শ্রেণী:২০১৯ সালে গণহত্যাকাণ্ড
বিষয়শ্রেণী:২০১৯-এর ফেব্রুয়ারিতে ইরান
বিষয়শ্রেণী:২০১৯ সালে আত্মঘাতী বোমা হামলা
বিষয়শ্রেণী:ইরানে আত্মঘাতী বোমা হামলা
বিষয়শ্রেণী:এশিয়ায় আত্মঘাতী গাড়ি ও ট্রাক বোমা হামলা
বিষয়শ্রেণী:ইরানে ২১শ শতাব্দীর গণহত্যাকাণ্ড
বিষয়শ্রেণী:ইরানে ২০১০-এর দশকের বিপর্যয়
বিষয়শ্রেণী:২০১৯-এ ইরানে অপরাধ
বিষয়শ্রেণী:২০১৯ সালে এশিয়ায় সন্ত্রাসী ঘটনা
বিষয়শ্রেণী:২০১০-এর দশকে ইরানে সন্ত্রাসী ঘটনা
বিষয়শ্রেণী:২০১৯ সালে গাড়ি ও ট্রাক বোমা হামলা